সাম্প্রদায়িকতার (হিন্দুয়ানি) প্রতীক কথিত মঙ্গল শোভাযাত্রাটি ঢাকা বিশ্ববিদ্যালয়ের চারুকলা থেকে বের হয়ে সংক্ষিপ্ত রুটে টিএসসি হয়ে আবার চারুকলায় গিয়ে শেষ হয়। আইন-শৃঙ্খলা রক্ষাকারী বাহিনীর কড়া নিরাপত্তা বেষ্টনীতে শোভাযাত্রা অনুষ্ঠিত হয়। ঢাকা বিশ্ববিদ্যালয়ের ভিসি আ আ ম স আরেফিন সিদ্দিকের নেতৃত্বে এ শোভাযাত্রায় সংস্কৃতিমন্ত্রী আসাদুজ্জামান নূর এমপিও অংশগ্রহণ করেন। শোভাযাত্রায় লোকজ মোটিফের হরেক রঙের মুখোশ, হাতি, বাঘ, ফুল, পাখির প্রতিকৃতি স্থান পায়। সবার সামনে ছিল কালো হাতি। আরো ছিল সূর্য। এছাড়া ঢাবি সংগীত বিভাগের উদ্যোগে কলাভবন বটতলায় সকাল ৮টায় সংগীতানুষ্ঠান অনুষ্ঠিত হয়। ভিসি অধ্যাপক ড. আ আ ম স আরেফিন সিদ্দিক এ অনুষ্ঠানের উদ্বোধন করেন।